Як расказала начальнік студэнцкага медыяцэнтра Кіра Блудава-Гой, у апошняй алімпіядзе прынялі ўдзел школьнікі з усёй Гродзенскай вобласці, было шмат сельскіх вучняў. Дыплом І ступені ў намінацыі “Мне гэта цікава” атрымала навучэнка 11 класа Індурскай сярэдняй школы Гродзенскага раёна Кацярына Сідоранка, якая зараз з’яўляец-ца студэнткай спецыяльнасці “Журналістыка”. Дарэчы, і тут было зроблена выключэнне па ўзросце — у алімпіядзе прынялі ўдзел тры васьмікласнікі.